钦定古今图书集成/明伦汇编/氏族典/第163卷 > 《廖用贤尚友录》 > 桓振
## 钦定古今图书集成/明伦汇编/氏族典/第163卷 > 《廖用贤尚友录》 > 桓振

按《晋书桓彝传》：“彝子豁，豁子石虔，石虔子振，字道金，
少果锐而无行。”元为荆州，以振为扬武将军、淮南太
守，转江夏相，以凶横见黜。及元之败也，桓谦匿于沮
中，振逃于华容之涌中。元先令将军王稚徽戍巴陵，
稚徽遣人报振云：“桓钦已克京邑，冯稚等复平寻阳，
刘毅诸军并败于中路。振大喜。”时安帝在江陵，振乃
聚党袭江陵，比至，谦亦聚众而出，遂陷江陵，迎帝于
行宫。振闻桓昇死，大怒，将肆逆于帝。谦苦禁之，乃止。
遂命群臣，辞以楚祚不终，百姓之心复归于晋。更奉
进玺绶，以琅琊王领徐州刺史。振为都督八州、镇西

柞溪，进屯纪南。振闻楷败，留其将冯该守营，自率众
与宗之大战。振勇冠三军，众莫能御，宗之败绩。寻而
刘毅等破冯该，平江陵。振闻该败，复袭江陵，荆州刺
史司马休之奔襄阳，振自号“荆州刺史。”建威将军刘
怀肃率宁远将军索邈与振战于沙桥，振兵虽少，左
右皆力战，每一合，振辄瞋目奋击，众莫敢当。振时醉
且中流矢，广武将军唐兴临阵斩之。